stanford-oval/wikipedia huggingface dataset:
מורכבות שאינה ניתנת לפישוט
דוגמאות

העולם הביולוגי מכיל שפע דוגמאות לעיצובים מדהימים מבחינת יופי ותפקוד. הטיעון הבריאתני הוא שלא ייתכן כי מבנים אלה נבנו במקרה, ולכן האפשרות האחרת היחידה היא תכנון תבוני. הביולוג ריצ'רד דוקינס מציין כי מדובר בכשלים לוגיים מסוג טיעון איש קש ודיכוטומיה כוזבת שכן גם הביולוגים תומכי האבולוציה לא טוענים כי מבנים אלה התפתחו בצורה מקרית, אלא בעקבות בעקבות תהליך אבולוציוני מצטבר של ברירה טבעית, שאיננו מקרי.
דוגמאות:
התפתחות העין
הסוואה של חרקים
התפתחות של כנפיים
מנגנוני סונאר אצל עטלפים ואצל דולפינים
השלד המורכב של הספוג המכונה "סל הפרחים של ונוס".
עצי סקוויה
מגנון קרישת הדם
שוטון של יצורים חד-תאיים, כשוטון הזרע או החיידק.
סינתוז חלבונים על ידי הריבוזומים בעזרת מידע המקודד ב-RNA, שבתורו משועתק מה-DNA, שנוצר על ידי חלבוני העתקה המקודדים בו עצמו.
מערכת החיסון בקרב בעלי חוליות.
הטיעון מושמע בידי בריאתנים ותומכי תפיסת התכנון התבוני לגבי מערכות ביולוגיות מורכבות שונות. הטיעון הוא כי לא ייתכן שמערכות אלה הופיעו בצורה מקרית. מדענים תומכי אבולוציה מסכימים כי הופעה מקרית היא דבר לא סביר, ומסבירים זאת באמצעות מנגנון הצטברות לא מקרי הנובע מברירה טבעית שבה שינויים מצטברים ומעניקים יתרון גם למבנים שנראה לכאורה שאין בהם תועלת כגון "עין לא מתפקדת".
לאחר שדוגמאות רבות כאלה נחקרו והודגמו, בריאתנים פנו לעוד ועוד תחומים ומערכות בחיפוש אחר פערים שקיימים עדיין בידע המדעי. כל פער כזה משרת את הטיעון הבסיסי, לפיו אם המדע אינו יודע כרגע את התשובה איך התפתח מנגנון מורכב מסוים, התשובה היא בהכרח תכנון תבוני. זאת תוך כדי התעלמות מהסברים לחידות התפתחות של מבנים מורכבים קודמים.
הברירה הטבעית מספקת פתרון להתפתחות מבנים מורכבים באמצעות הצטברות של שינויים קטנים. דוקינס מסביר זאת באמצעות משל בספרו "לטפס על הר ושמו בלתי סביר" - צד אחד של הר הוא מצוק גבוה ואי אפשר לטפס עליו. לעומת זאת צידו השני מורכב משיפוע מתון. האבולוציה אינה טוענת כי התפתחות איברים התרחשה בבת אחת - כמו בקפיצה מהקרקעית אל המצוק - אלא בסדרה של שינויים קטנים, בדומה לעלייה בשיפוע. בריאתנים מנסים לטעון כי שיפור השרידות נעשה תמיד באמצעות מנגנון של "הכל או לא כלום" ששמה האחר הוא "מורכבות שאינה ניתנת לרדוקציה" אבל דוקינס ומדענים נוספים מספקים ראיות לתועלת מדברים כמו "חצי כנף" או עין פרימטיבית, המצוידת לדוגמה רק בתאים רגישים לאור.
דוגמאות > הסוואה של חרקים

חרקים רבים הם בעלי הסוואה. מקלונאים, לדוגמה, דומים לענפים או לעלים. מתנגדי אבולוציה מעלים את השאלה כיצד תכונה זו התפתחה בצורה הדרגתית. מה התועלת בלהיות חרק שהוא דומה ב-5% לעלה? הרי ציפור או קוף שרואים את החרק הזה לא יתבלבלו בינו לבין עלה שכן הדמיון קטן מדי.
יש לכך מספר תשובות אפשרויות. תשובה אחת היא מרוץ חימוש אפשרי בין איכות הראיה של ציפורים לבין יכולת ההסוואה של חרקים. איכות ההסוואה התפתחה בד בבד עם איכות הראיה של הטורפים. דוקינס פוסל תשובה זו שכן סביר שהסוואה של חרקים רבים התפתחה בתקופות שונות, חלקן כאשר יכולת הראיה של ציפורים הייתה טובה כמו היום.
תשובה סבירה יותר בעיני דוקינס קשורה להתפתחות הראיה עקב רצף של תנאי תאורה ונסיבות. אפילו כיום, עם הסוואה מושלמת, מקלון לא יכול לשטות ביצור כמו אדם שמסתכל בו ישירות ממרחק 20 ס"מ באור יום מלא. חרק עשוי להיות רחוק יותר או בתנאי תאורה גרועים יותר. הדמיון שלו למקל או עלה הוא משמעותי כאשר תנאי הראיה מספיק גרועים או כאשר הוא רחוק מספיק ודבר זה מספק יתרון אבולוציוני. לכן הסוואה, בדומה לראיה, אינה "הכל או לא כלום"; היא יכולה להועיל מספיק בתנאים מסוימים ודי בכך כדי להעניק יתרון אבולוציוני. יתרון זה יכול להצטבר כאשר יש דמיון רב יותר.
דוגמאות > לכידת חרקים על ידי צמחים טורפים

מחקרים שפורסמו בירחון המדעי סיינס בינואר 2024 מצביעים על כך שתכונות מורכבות יכולות להיווצר על ידי שילוב מקרי של מספר תכונות נפרדות שהתפתחו קודם לכן.
מחקר בהובלת פרופ' אולריקה באואר בדק התפתחות מנגנון של לכידת חרקים בשני צמחים טורפים מסוג כדנית. המנגנון הלוכד דורש שלושה רכיבים – כימי, מבני ומכני – בכד וב"מכסה" הסוגר על החרק. החוקרים בדקו את העץ האבולוציוני של כל המינים בסוג ומצאו כי אחת או שתיים מבין התכונות הופיעה באופן מקרי ברוב המינים. בשני המינים הטורפים הופיעו כל שלוש התכונות. אלו התפתחו בנפרד בכל מין בלי התפתחות באב קדמון משותף, כלומר בתהליך של אבולוציה מתכנסת. החוקרים הסיקו כי הופעת התכונה החדשה, היכולת לטרוף חרקים, היא תוצאה של "צירוף מקרים ספונטני" שהתקבע באמצעות היתרון שהיה לו בברירה הטבעית, ולא תוצאה של ברירה מכוונת של תכונות המשנה. מחקר אחר מצא הסבר דומה לגבי התפתחות של הולדת צאצאים חיים במקום הטלת ביצים במין של חלזון ממשפחת החופיות.
דוגמאות > תעופה בקרב דינזוארים

תעופה דורשת שרירים מתאימים, נוצות או קרומים, מבנה גוף קל ואווירודינמי, ויכולת בקרה במוח. כל שינוי כזה צריך להתפתח בנפרד ורק השילוב שלהם מאפשר תעופה. התפתחות כל חלק בנפרד או התפתחות חלקית היא לכאורה לא מועילה.
פרופסור אריאל צ'יפמן מהאוניברסיטה העברית מסביר כי באבולוציה אין תכנון קדימה. התארכות הגפיים הקדמיות של כמה מיני דינוזאורים לא נבעה מתוך מחשבה קדימה על תעופה בעוד חצי מיליון שנה. לדבריו, נוצות בדינוזאורים התפתחו לצורכי תצוגה מינית או בידוד. מאוחד יותר, שילוב של שתי התכונות אפשר תעופה. "במחקרים החדשים מתגלה שהתלכדות רכיבים יחד, באופן נדיר ומקרי, יוצרות את התכונות המורכבות".
דוגמאות > שוטונים

האבולוציה של השוטונים מעוררת עניין בביולוגיה מכיוון ששלושת הסוגים הידועים של שוטונים (אצל איקריוטים, אצל חיידקים אמיתיים ואצל ארכאונים, "חיידקים קדמונים") מייצגים כל אחד מבנה תאי מתוחכם הדורש אינטראקציה של מערכות רבות ושונות. לעיתים משמשת התפתחות השוטון כלי ניגוח על ידי תומכי התכנון התבוני, כדוגמה לכאורה למורכבות שאינה ניתנת לצמצום.
דוגמאות > קרישת דם

בשנת 1996 פרסם הביולוג מייקל בהה את רעיונותיו על "מורכבות בלתי ניתנת לצמצום" בספרו "הקופסה השחורה של דרווין". הוא הציע מספר מערכות כאלה.
אחד המנגנונים האלה הוא, לפי בהה, מנגנון קרישת הדם. ב-1997, ראסל דוליטל, שעל עבודתו ביסס בהה חלק גדול מהדיון בנושא זה, כתב הפרכה להצהרות על "מורכבות בלתי ניתנת לצמצום", והתייחס במיוחד למגנון קרישת הדם. עשרות שנים קודם לכן דוליטל הציג תזה כיצד אף על פי שמערכת קרישת הדם בבעלי חוליות היא תהליך מורכב ביותר, היא יכולה להתפתח כתוצאה משלושה תהליכים ביולוגיים פשוטים יותר - הכפלת גנים, מוטציות נקודתיות ושליטה על גורמים הומולוגיים. הוא גם הציע כיצד ניתן להעריך את הנוכחות והתפקוד של מנגנונים אלה על ידי השוואתם באורגניזמים שונים, במיוחד בבעלי חיים שהתפצלו מוקדם יותר בעץ החיים וייתכן כי יש להם מערכות פשוטות יותר. בהה התעלם מכך ואף לקח את מחקרו כדי לנסות להדגים את הטענה ההפוכה, תוך שהוא טוען כי "לאף אחד אין מושג איך התפתחה מערכת קרישת הדם". דוליטל טוען לעומת זאת כי בעשורים האחרונים הצטברו עוד ועוד ראיות לאבולוציה של מערכת קרישת הדם, ושהן תומכות בתזה שהציג.
בשנת 2003 פרסמה המעבדה של דוליטל מאמר בכתב העת המדעי PNAS אשר מדגים שלדגים נפוחיתיים ("אבו נפחא") חסרים לפחות שלושה מתוך 26 גורמי קרישת דם, אך עדיין יש להם מערכת קרישת דם פעילה. לפי דוליטל, הדבר מפריך טענה מרכזית בספרו של בהה, לפיה קרישת דם היא "מורכבת בלתי ניתנת לצמצום".
דוגמאות > מערכת החיסון

בהה טען בספרו בשנת 1996 כי מערכת החיסון היא דוגמה ל"מורכבות שאינה ניתנת לצמצום".
בפסק הדין של משפט הפנדה של דובר כתב השופט ג'ונס כי "פרופסור בהה נשאל בקשר להצהרתו משנת 1996 כי המדע לעולם לא ימצא הסבר אבולצוני למערכת החיסון. הוצגו לפניו חמישים ושמונה מאמרים שעברו ביקורת עמיתים, תשעה ספרים וכמה פרקים מספרי לימוד באימנולוגיה העוסקים באבולוציה של מערכת החיסון. למרות זאת הוא פשוט המשיך לעמוד על דעתו כי אין בכל אלה ראיות מספקות וכי הדברים פשוט 'לא די טובים'." ריצ'אד דוקינס ציין כי בחקירה הנגדית על ידי אריק רוטשילד, נציג התביעה במשפט, נאלץ בהה להודות כי לא קרא את רוב המאמרים הללו.
הערות שוליים

↑  בריאתנות יב – מגבלות המוטציה, מורכבות – רציו – אמונה, מחקר, ומדע
↑  דוקינס, יש אלוהים?, עמ' 182
↑  דוקינס, יש אלוהים?, עמ' 177
↑  ריצ'רד דוקינס, יש אלוהים?, עמ' 185-199
↑  ריצ'רד דוקינס מצטט את  Francis Hitching, מתוך ספרו "The neck of the giraffe, or, Where Darwin went wrong", "השען העיוור", מהדורה אנגלית, עמ 80
↑  שגיאות נפוצות בהבנת תורת האבולוציה, באתר דוידסון און ליין, מכון ויצמן
↑  מחקר חדש - כוכבי ים משתמשים בעיניים פרימיטיביות לצורך ניווט באתר "חדשות המדע" של מדעטק בחיפה
↑  אבולוציית העין, מאת ד"ר איתן ליבני, מחלקת עיניים, מרכז רפואי רבין, בית החולים בילינסון, פתח תקווה
↑  ריצ'רד דוקינס, השען העיוור, מהדורה אנגלית, עמ' 81
↑  ריצ'רד דוקינס, השען העיוור, מהדורה אנגלית, עמ' 81-84
1 2 3 4   גדעון לב, חוקרים: שינויים גדולים באבולוציה מובלים על ידי צירופי מקרים קטנים, באתר הארץ, 5 בינואר 2024
↑  Guillaume Chomicki et al. ,Convergence in carnivorous pitcher plants reveals a mechanism for composite trait evolution. Science383,108-113(2024).DOI:10.1126/science.ade0529
↑  Doolittle, Russell F. (February–March 1997). "A Delicate Balance". Boston Review. ISSN 0734-2306. Archived from the original on February 3, 2014. Retrieved January 30, 2014.
↑  Jiang, Yong; Doolittle, Russell F. (June 24, 2003). "The evolution of vertebrate blood coagulation as viewed from a comparison of puffer fish and sea squirt genomes". Proceedings of the National Academy of Sciences. 100 (13): 7527–7532. Bibcode:2003PNAS..100.7527J. doi:10.1073/pnas.0932632100. ISSN 0027-8424. PMC 164620. PMID 12808152.
↑  ריצ'רד דוקינס, יש אלוהים?, עמ' 197
שלבים עיקריים בהתפתחות העין אצל בעלי חוליות.
מבנה דמוי כד בצמח הטורף כדנית
בסוף מתרגלים להכל

בסוף מתרגלים להכל הוא אלבום האולפן השישי של המוזיקאי והזמר הישראלי דודו טסה, שיצא לאור ב-26 במרץ 2009 תחת חברת התקליטים הד ארצי.
רקע

באלבום זה סוגת הרוק בולטת כשהאחראים להפקה היו טסה וניר מימון. כחצי שנה לפני צאת האלבום דודו טסה החל לשתף פעולה עם הגיטריסט המוביל של להקת "רדיוהד" הבריטית, ג'וני גרינווד, שניגן בשיר "איזה יום".
האלבום הניב ארבעה סינגלים, כשמתוכם הסינגל הראשון והמוביל של האלבום הוא "איזה יום", שזכה להשמעות רבות בתחנות הרדיו בישראל. את השיר כתב טסה ביחד עם טלי כץ. הסינגל הגיע בשיאו למקום ה-2 במצעד אחד אחד של גלגלצ ובסוף שנת 2009 למקום ה-33 במצעד הפזמונים העברי השנתי. הסינגל השני היה שיר הנושא של האלבום, "בסוף מתרגלים להכל" שיצא כשבועיים לפני צאת האלבום, וכמו קודמו גם הוא זכה להצלחה מרובה בישראל. הסינגל השלישי שהניב האלבום היה "משטרה". את הסינגל כתב טסה יחד עם יהושע לימוני, כשניר מימון מנגנן בקלידים ובגיטרת בס, ורוני הוד בתופים. הסינגל האחרון שיצא מן האלבום הוא "מגיע לי יותר". לשלושת הסינגלים הראשונים יצאו קליפים נלווים, וגם לשיר "אמי אמי" (גרסת כיסוי לשיר של אהובה עוזרי) שיצא כסינגל מתוך הפרויקט "עבודה עברית", אך לא כסינגל מהאלבום.
במשך מרץ 2009 קידם טסה את האלבום כשהגיע לאולפני רדיו שונים וביצע את הסינגלים מהאלבום.
רשימת השירים

| מס' | שם | מילים | לחן | משך |
| --- | --- | --- | --- | --- |
| 1. | בסוף מתרגלים להכל  | דודו טסה | דודו טסה | 4:01 |
| 2. | איזה יום  | דודו טסה וטלי כץ | דודו טסה | 3:16 |
| 3. | אמא מדברת לעצמה  | דודו טסה | דודו טסה | 3:33 |
| 4. | מגיע לי יותר  | דודו טסה | דודו טסה | 3:57 |
| 5. | ישר  | דודו טסה | דודו טסה | 2:20 |
| 6. | מטושטש  | יהושע לימוני ודודו טסה | דודו טסה | 4:02 |
| 7. | משטרה  | דודו טסה ויהושע לימוני | דודו טסה | 3:05 |
| 8. | חפש  | דודו טסה ויהושע לימוני | דודו טסה | 3:23 |
| 9. | נסיכת העיר  | יענקלה רוטבליט | דודו טסה | 3:06 |
| 10. | אמי אמי  | אהובה עוזרי | אהובה עוזרי | 3:42 |
| 11. | יותר ברור  | דודו טסה וגלית דרורי | דודו טסה | 4:39 |
השתתפו באלבום

דוד טסה - שירה, גיטרות, עיבודים, הפקה מוזיקלית
ניר מימון - בס, קלידים, פסנתר, פנדר רודס, תכנותים, עיבודים, הפקה מוזיקלית
רוני הוד - תופים, טמבורין
עדי גולדשטיין - קלידים, תכנותים, עיבודים, הפקה מוזיקלית (בשירים 6, 11), פסנתר (בשיר 10, 11)
גל דה פז - קולות (בשירים 1, 6)
רוני עברין - כלי הקשה
חן שנהר - כינור
אסף לוי - כינור
ניצן חן רזאל - כינור
ניצן קנטי - כינור
גליה חי - ויולה
דנה וקסמן - צ'לו
יועד ניר - צ'לו
מאיה בלזיצמן - צ'לו
שין קטן - נבל
תומר מתנה - קאנון
אורטל פלד - דידג'רידו (שיר 6)
אלדד ציטרין - פרטיטורה (שיר 1), חלילים (שיר 9)
ג'וני גרינווד - גיטרה חשמלית (שיר 2)
סלעית להב - חליל צד
מרסלו זובר - חליל צד
מישל אסייג - חליל
זיו קוז'ו - עיבוד וניצוח מיתרים
עטיפת הסינגל "משטרה"
משה קלוגהפט

| --- | --- |

 לידה:  8 ביוני 1980 (בן 44) בת ים, ישראל 
 מדינה:  ישראל 
 מקום מגורים:  גבעת שמואל
 השכלה:  אוניברסיטת בר-אילן 
 www.klughaft.co.il
 
משה קלוגהפט (נולד ב-8 ביוני 1980) הוא מנהל קמפיינים בינלאומי, יועץ אסטרטגי, פזמונאי ויוצר ישראלי. במסגרת עבודתו ייעץ לעשרות מנהיגים ברחבי העולם ונבחר לאחד מ-50 היהודים המשפיעים ביותר בעולם.
שיריו הוצגו בבניין האו"ם ובאירועים היסטוריים נוספים ברחבי העולם ובוצעו על ידי אמנים ישראלים רבים ולהקות צה"ל.
חיים אישיים

קלוגהפט נשוי לשרון, אדריכלית, ולזוג שלושה ילדים. הם מתגוררים בגבעת שמואל.
שירים מאת משה קלוגהפט - רשימה חלקית

האחרון שנשאר – לחן של עמיר בניון, בוצע ב-29 בינואר 2018 על ידי מירי מסיקה, עמיר בניון ודוד ד'אור על בימת האו"ם בניו יורק, בטקס יום השואה הבינלאומי, בעברית, ערבית ואנגלית. השיר בוצע גם בפורום הנשיא ביום השואה הבינלאומי בשנת 2020 בנוכחות עשרות ראשי מדינות מהעולם.
תשירי ילדה – הולחן על ידי עמיר בניון ויצא באלבומו של הזמר ישי לוי בשנת 2012.
הותיר אחריו חברה – בביצוע מירי מסיקה ללחן של אוהד חיטמן. נכתב בזמן מלחמת חרבות ברזל והוקדש לחברות השכולות ממלחמות ישראל.
תחזיק חזק - בוצע ב-2021 על ידי ארקדי דוכין.
אמא שלי - בוצע על ידי נועה קירל, נכתב במסגרת פרויקט שם עולם להחייאת שירי יהודים מהגטאות אותו יזם קלוגהפט לקראת יום השואה 2019. בפרויקט נטלו חלק אביב גפן, נינט, מוש בן ארי ועוד.
התנערי - הולחן ובוצע על ידי עמיר בניון, נכתב לאחר רצח בני משפחת פוגל ב-2011.
הרימי עיניים - יצא בפברואר 2021 ובוצע על ידי להקת שלווה, הוקדש לקידום סיוע לבעלי מוגבלויות, והוביל את משדר ההתרמה לעמותה בערוץ 13.
ואם נלך וזכרונות ילדות - שני שירים שבוצעו על ידי רבקה זהר במסגרת אלבומה ה-11 "לשמוע את הלב".
ילד שלי – אותו כתב וביצע עם הראל סקעת, גיא מזיג וסיון טלמור, במסגרת פרויקט "פסקול שלישי" ליצירת פסקול מוזיקלי חדש לשואה בשנת 2022, שקלוגהפט היה בין יוזמיו.
שיר ערש - הולחן על ידי עמיר בניון בוצע ב--2011 על ידי נינט טייב בטקס הדלקת המשואות ביום העצמאות.
תאמיני בעצמך – הולחן ובוצע על ידי עמיר בניון ובוצע גם על ידי מורן אהרוני ליום האישה הבינלאומי בשנת 2011.
חיוך של ילד - התפרסם בלחנו של יוני רועה ובביצועם של ישי לפידות וחיים ישראל.
הפכתי שבוי - הולחן על ידי נמרוד לב ובוצע יחד עם קרנית גולדווסר בעת מלחמת לבנון השנייה.
מגיע לנו יותר – לחן של גלעד שגב, בוצע על ידי גלעד שגב והאחות השכולה רעות חסון בעצרת בכיכר רבין לאחר מלחמת לבנון השנייה.
הבית שלי הולך אתי –הולחן ובוצע על ידי דוד ד'אור ומקהלת "ילדי החולות" ביולי 2015.
ספירה לאחור - יצא בינואר 2019 ובוצע על ידי עמיר בניון וישי ריבו.
שורה קטנה של שיר – הולחן ובוצע על ידי דיקלה. יצא במגרת פרויקט שם עולם 2019.
התרת חלומות - יצא באפריל 2020 בביצוע של שולי רנד.
שירים ללהקות צה"ל
שומר אחי אנוכי - שבוצע על ידי אגם בוחבוט כשיר הנושא לאירועי יום האחדות בבית הנשיא.
אנחנו הדור הבא - שיצא כשיר הנושא של לחגיגות ה-75 למדינה, ובוצע על ידי אגם בוחבוט, אלה לי להב ואור עמרמי ברוקרמן.
בית להילחם - שיצא כשיר הרשמי של צה"ל במלאת 100 ימים למלחמת "חרבות ברזל", בביצוע אגם בוחבוט וזמרים נוספים.
הקרב הבא - שיר בביצועם של לי בירן והלהקות הצבאיות ללחן של אסף אברבוך שיצא ב-28 באוקטובר 2024 לקראת שבוע ההצדעה לפצועי, פצועות ונכי מלחמת חרבות ברזל.
לי שייניין

לי שִׂיֵינִּיֵין (במנדרינית: 李先念;‏ 23 ביוני 1909 – 21 ביוני 1992) היה פוליטיקאי סיני ששימש כנשיא הרפובליקה העממית של סין בשנים 1983–1988. לי נחשב לדמות משפיעה מאוד ברחבי הרפובליקה, לאחר שכיהן בפוליטביורו של המפלגה הקומוניסטית של סין מאז שנת 1956. הוא עלה לגדולה בשנת 1976 יחד עם חואה גוופנג. בשיא הקריירה שלו שהתרחש בשנות ה-80 נחשב לי לאחד האדריכלים המשפיעים ביותר על המדיניות הכלכלית בסין לאחר המהפכה התרבותית.
ביוגרפיה

לי הצטרף למפלגה בשנת 1927 ושימש כקפטן צבאי וקומיסר פוליטי עבור הצבא הסיני הקומוניסטי במהלך "המצעד הארוך". לאחר ניצחון הקומוניסטים במלחמת האזרחים הסינית בשנת 1949, מונה לי לאחד המפקדים של הכוחות הקומוניסטיים במחוז חוביי. בשנת 1950 נבחר לי לראש הממשלה של המחוז ובהמשך גם למפקד הכוחות הצבאיים בכל האזור.
בשנת 1954 התמנה לשר האוצר של סין ובאותה השנה נבחר גם לראש ממשלה, תפקיד שהחזיק עד שנת 1980. במהלך המהפכה התרבותית איבד את תפקידו כשר אוצר. בשנת 1976 מילא לי תפקיד מרכזי בחיסול כנופיית הארבעה. עם עלייתו לשלטון של חואה גוופנג, הפך לי ליועצו הכלכלי הראשי והפך לאחד הפקידים החזקים בסין. תקופה זו התאפיינה במתיחות על זהותו של המנהיג העליון- לי או דנג שיאופינג. בשלב מסוים לי אף עזר לדנג לעלות לשלטון. לי האמין בנחרצות בתכנון מרוכז, ולכן לא אהב את הרפורמות הכלכליות של דנג. הוא אף ניסה ליצור תוכנית כלכלית שנויה המחלוקת הדומה לזו של ברית המועצות, המבוססת על פיתוח של התעשייה הכבדה.
בשנת 1983 אומצה חוקה חדשה, ולי מונה לנשיא בגיל 74, לאחר שהתפקיד לא היה מאויש במשך 8 שנים. לפי החוקה, תפקידו של הנשיא היה סמלי, אך מעניק כבוד אל מול חברי המפלגה. לי ביקר בארצות הברית ביולי 1985, והיה ראש המדינה הסיני הראשון שמבקר כך בארצות הברית. בסוף העשור, לי שהתנגד לסגנון חיים מקובע, החליט לפרוש מהנשיאות ולשכנע את שאר מנהיגי השלטון המבוגרים לעשות כמוהו. במהלך אירועי כיכר טיין-אן-מן שאירעו בשנת 1989, תמך לי בשימוש אלים מאוד כנגד המפגינים. הוא המשיך לשרת בממשלה עד מותו בשנת 1992.
ללי היו 3 בנות ובן. הוא נפטר ב-21 ביוני 1992, כמה ימים לפני יום הולדתו ה-83. הלווייתו התקיימה כשבוע לאחר מכן.
מורגן ספקטור

| --- | --- |

 לידה:  4 באוקטובר 1980 (בן 44) סנטה רוזה, ארצות הברית 
 מדינה:  ארצות הברית ארצות הברית
 מקום לימודים:  ריד קולג'  תיכון אל מולינו 
 בן או בת זוג:  רבקה הול (2015–?) 
 מספר צאצאים:  1 
 פרופיל ב-IMDb
 
מורגן מייקל דאגלס ספקטור (באנגלית: Morgan Michael Douglas Spector; נולד ב-4 באוקטובר 1980) הוא שחקן תיאטרון, קולנוע וטלוויזיה אמריקאי ממוצא יהודי.
ביוגרפיה

ספקטור נולד בסנטה רוזה, השוכנת בצפון קליפורניה שבארצות הברית, וגדל בגרנוויל הסמוכה. אביו של ספקטור הוא יהודי ממוצא אשכנזי. סבתו מצד אביו הייתה שחקנית בתיאטרון היידיש ברובע התיאטראות בניו יורק. אמו ממשפחה קתולית ממוצא אירי בעיקרה. אביו הוא עורך דין במקצועו, ואמו עבדה בבתי ספר ציבוריים כמורה ולאחר מכן כמנהלת.
הוא שיחק לראשונה בתיאטרון קהילתי בגיל שמונה, ומאוחר יותר שיחק בהפקות של התיכון והמכללה בה למד. לאחר שסיים את לימודיו בקולג' ריד, בפורטלנד, אורגון, הוא נרשם לבית הספר למשחק של תיאטרון הקונסרבטוריון האמריקאי, בסן פרנסיסקו, ולאחר מכן המשיך לעבוד בתיאטרון אזורי, בו שיחק בסיור ההופעות של המחזמר "מלך האריות". הוא עבר לניו יורק בשנת 2006.
קריירה

ב-2010 ערך ספקטור את הופעת הבכורה שלו בברודוויי בתפקיד רודולפו במחזה של ארתור מילר, "מראה מעל הגשר", תפקיד שהוא נקרא לשחק במפתיע לאחר שלוהק במקור לתפקיד קטן, כאשר השחקן שתוכנן לבצע את התפקיד נפצע במהלך ההצגות מקדימות. בשנת 2012 הוא שיחק את התפקיד של בוריס בהפקת אוף ברודוויי של "The New Group" של המחזה " The Russian Transport", מאת אריקה שפר.
בשנת 2014 הוא כיכב יחד עם רבקה הול בברודוויי של "מאכינל" של המחזאית והעיתונאית סופי טרדוול. הוא הופיע עם הול שוב ביוני 2017 במחזה "החיה" של קלייר ליזימור. ובשנת 2016 בסרט הדרמה "כריסטין", ובסרט "אישור לשכב עם אחרים" בשנת 2017. ביולי אותה שנה לוהק לתפקיד ראשי בסדרת הטלוויזיה "הערפל" ששודרה בנטפליקס בשנת 2017.
בשנת 2018 כיכב ספקטור לצד אוליביה ויילד בדרמה "A Vigilante". בשנת 2019, הוא שיחק בתפקיד ראשי לצד ג'ינה טורס בסדרת הדרמה המשפטית "פירסון", ספין-אוף של סדרת הטלוויזיה "Suits". באותה שנה שיחק בתפקיד ראשי בעונה השביעית של סדרת הטלוויזיה עטורת הפרסים "הומלנד".
בשנת 2020, הוא כיכב במיני-סדרה של HBO, "הקנוניה נגד אמריקה" של פיליפ רות, לצד וינונה ריידר. בשנת 2022, הוא החל לשחק בתפקיד ראשי לצד סינת'יה ניקסון וכריסטין ברנסקי בסדרת הטלוויזיה "העידן המוזהב".
חיים אישיים

בספטמבר 2015 התחתן ספקטור עם השחקנית הבריטית רבקה הול, שאותה פגש לראשונה שנה קודם לכן, במהלך עבודתם המשותפת במחזה "מאכינל" בברודוויי. בנם המשותף הראשון נולד ב-2018.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2004 | Raspberry Heaven | קורט קאלוויי |  |
| 2010 | איירבנדר | חייל |  |
| 2011 | Musical Chairs | קני |  |
| 2013 | הכל בוהק | ולדימיר |  |
| 2013 | Burning Blue | ויליאם סטפנסן |  |
| 2014 | רחוב גרנד | נינו |  |
| 2014 | המסירה | אנדרה |  |
| 2016 | כריסטין | ד"ר פרסונס |  |
| 2016 | צ'אק | סילבסטר סטאלון |  |
| 2017 | Split | דרק |  |
| 2017 | Man with Van | קיר |  |
| 2017 | אישור לשכב עם אחרים | ריס |  |
| 2018 | שעת נקמה | בעלה של סיידי |  |
| 2021 | With/In |   | במאי |
| 2022 | המטפלת | אדם |  |
| 2023 | החונק מבוסטון | ג'יימס מקלפלין |  |
| 2024 | I Don't Understand You | מאסימו |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2009–2010 | חוק וסדר: כוונה פלילית | שחקן מס' 1 | 2 פרקים |
| 2010 | איך להצליח באמריקה | סקוט | 2 פרקים |
| 2011–2013 | מבוקש | פיטר יוגורוב | תפקיד חוזר, 5 פרקים |
| 2013 | Do No Harm | רומן ספקטור | פרק אחד |
| 2013 | כתום זה השחור החדש | פטריק | פרק אחד |
| 2013 | אימפריית הפשע | פרנק קפונה | 4 פרקים |
| 2013 | Zero Hour | גולם | 3 פרקים |
| 2014 | בלתי נשכח | דין | פרק אחד |
| 2015–2016 | Friday Night Tykes | קריינות | 20 פרקים |
| 2015 | Allegiance | ויקטור דוברינין | תפקיד ראשי |
| 2016 | Friday Night Tykes | קריינות | 12 פרקים |
| 2017 | הערפל | קווין קופלנד | תפקיד ראשי; 10 פרקים |
| 2018 | הומלנד | דנטה אלן | תפקיד ראשי (עונה 7) |
| 2018 | Suits | ראש העיר בובי נובאק | פרק אחד |
| 2019 | פירסון | ראש העיר בובי נובאק | תפקיד ראשי |
| 2020 | הקנוניה נגד אמריקה | הרמן לוין | תפקיד ראשי |
| 2022 | העידן המוזהב | ג'ורג' ראסל | תפקיד ראשי |
| TBA | Black Rabbit | קמפבל | מיני-סדרה עתידית של נטפליקס |
פילמוגרפיה > תיאטרון

| שנה | כותרת | תפקיד | תיאטרון |
| --- | --- | --- | --- |
| 2010 | מראה מעל הגשר | רודולפו | תיאטרון קורט, ברודוויי |
| 2012 | 'Russian Transport | בוריס | תיאטרון אקורן, אוף-ברודוויי |
| 2012 | הארווי | ד"ר לימן סנדרסון | סטודיו 54, ברודוויי |
| 2014 | מאכינל | מאהב | תיאטרון אמריקן איירליינס, ברודוויי |
| 2016 | Ironbound | שחקן | תיאטרון ראטלסטיק, אוף-ברודוויי |
| 2016 | Incognito | שחקן | מרכז העיר ניו יורק, אוף-ברודוויי |
| 2017 | Animal | טום | אטלנטיק סטייג' 2, אוף-ברודוויי |
הערות שוליים

1 2  Matthew Blank.
↑  Adrianna Chaviva Freedman.
↑  Gerri Miller.
1 2  Gerri Miller.
1 2  Jessica Zack.
1 2 3 4 5 6 7  Alexis Soloski. 012).
↑  Alexis Soloski.
↑  Morgan Spector Joins The Mist; Production Begins Today!, Dread Central, ‏1 ביוני 2016
↑  Owen Gleiberman.
↑   LaToya Ferguson.
↑  Dave Nemetz, TVLine, TVLine, ‏5 באוגוסט 2017
↑  The Plot Against America Trailer Warns That the Fascism Call Is Coming From Inside the House Vulture.
↑  Denise Petski, Nellie Andreeva.
↑  Dave Itzkoff.
↑  Jen Juneau Rebecca Hall and Morgan Spector Expecting First Child - See the Hilarious Double Announcement.
| --- | --- |
בקרת זהויות :  GND: 1290479054  ISNI: 0000 0004 6028 6020  LCCN: no2019092397  VIAF: 7192168596737330450008   WorldCat (עם VIAF): 7192168596737330450008
פולו & פאן

| --- | --- |

פולו & פאן בהופעה בפריז, 2022
 מוקד פעילות:  צרפת
 תקופת הפעילות:  מ-2013
 סוגה:  מוזיקה אלקטרונית, טרופיקל, סינת'פופ, מוזיקת עולם, דיסקו
 חברת תקליטים:  Hamburger Records   Ekler'O'shock
 www.poloandpanmusic.com
 חברים
 פול "פולוקורפ" ארמנד-דלי   אלכסנדר "פיטר פן" גרינשפן
פולו & פאן (Polo & Pan) הם צמד המוזיקאים הצרפתים פול "פולוקורפ" ארמנד-דלי ואלכסנדר "פיטר פן" גרינשפן.
הצמד הוקם בשנת 2013, ומוכר בזכות הסגנון הייחודי שלהם, המשלב בתוכו מוזיקה אלקטרונית, טרופיקל, סינת'פופ ומוזיקת עולם.
רקע

חברי הצמד, ארמנד-דלי וגרינשפן, הכירו בשנת 2012 בבר "הברון" שבפריז, שם עבדו השניים כתקליטנים. בראשית עבודתם יחד, עסקו ביצירת מיקסים לשירים ולאחר מכן בהלחנה. באותה השנה הוציאו את המיני-אלבום הראשון שלהם, Rivolta, ומיד לאחריו את המיני-אלבום השני, Dorothy.
בשנת 2016, הוציאו את המיני-אלבום הרביעי שלהם, Canopée, וכן הסינגל "éponyme". שניהם הופקו על ידי חברות ההפקה "Hamburger Records" ו-"Ekler'O'shock".
בשנת 2017, הצמד שיתף פעולה עם המוזיקאי ז'אק, והוציאו את השיר "Jacquadi". ב-19 במאי באותה השנה, הוציאו את אלבומם הראשון, Caravelle, מתוכו יצא הסינגל "Cœur Croisé". האלבום זכה לתשבחות רבות מצד מבקרי המוזיקה.
בקיץ 2018, הוציאו השניים את האלבום Caravelle (Deluxe), המהווה גרסה מחודשת לאלבום המקורי. באוקטובר של אותה השנה הוציאו את המיני-אלבום החמישי שלהם, Mexicali. בספטמבר 2018 יצאו לסבב הופעות בינלאומי שנמשך כארבעה חודשים.
ביולי 2019, הוכרז אלבומם Caravelle כאלבום זהב, וכן הסינגל "Nanã" הוכתר בתואר הזהב. זמן קצר לאחר מכן, יצא המיני-אלבום השישי שלהם, Gengis, המכיל בתוכו שני רמיקסים.
בשנת 2020, הוציאו הצמד את הסינגל "Feel Good", וכן את המיני-אלבום ,du même nom, המכיל בתוכו ארבעה שירים.
בשנת 2021, הוציאו את הסינגל "Ani Kuni", המבוסס על שיר עם אינדיאני. השיר אף הגיע למצעדי הלהיטים בישראל. במקביל, הוציאו שני סינגלים נוספים ושמותיהם "Tunnel" ו-"Les jolies choses".
דיסקוגרפיה > אלבומים

| שם האלבום | שנת יציאה |
| --- | --- |
Caravelle: 2017
Caravelle (Deluxe): 2018
Cyclorama: 2021
דיסקוגרפיה > מיני-אלבומים (EP's)

| שם האלבום | שנת יציאה |
| --- | --- |
Rivolta: 2013
Dorothy: 2014
Plage Isolée: 2015
Canopée: 2016
Mexicali: 2018
Gengis: 2019
Feel Good: 2020
דיסקוגרפיה > סינגלים

| שם האלבום | שנת יציאה |
| --- | --- |
Rivolta: 2013
Dorothy: 2014
Plage Isolée: 2015
Canopée: 2016
Nanã: 2016
Bakara: 2016
Jacquadi: 2017
Cœur croisé: 2017
Zoom Zoom: 2017
Mexicali: 2017
Aqualand: 2017
Arc-en-ciel: 2018
Gengis: 2019
Feel Good: 2020
Ani Kuni: 2021
Tunnel: 2021
Les jolies choses: 2021